OpenLLM-France/wikimedia huggingface dataset:
# Blanche Edwards-Pillet

Blanche Edwards-Pilliet (1858–1941) frantziar medikua, medikuntzako irakaslea eta emakumezko gizarte erreformatzaile nagusia izan zen. Bera, Augusta Déjerine-Klumpke-rekin batera, Parisko ospitale batean egoiliarra zen lehen emakumea izan zen.

## Bizitza goiztiarra

Edwards-Pilliet bere aita britainiarrak, George Hugh Edwards doktoreak, hezi zuen bere etxean. Frantsesez eta ingelesez hitz egiten eta matematika, zientziak eta klasikoak ikasten hazi zen, eta 1877an letretako batxilergoa, eta 1878an zientzietako batxilergoa lortu ondoren, Parisen medikuntza fakultatean matrikulatu zen 19 urterekin.

## Karrera eta geroko bizitza

1885ean, Edwards-Pilliet-ek ospitaleko egoiliara izatea eskatu zuenean, gizonezko 90 mediku eta egoiliar baino gehiagok haren aurkako eskaera sinatu zuten emakumea zelako. Hala ere, Pariseko udalbatzak bere kasua entzuteko baimena eman zuen. Uztailaren 31an, Eugène Poubelle abokatu frantziarrak bere kasua sinatu zuen, Parisko ospitaleetan lan egiteko aukera emanez, beraien goiliarreko titulua medikua izateko azken azterketak egiteko ez erabiltzeko baldintzapean. Hala egin zuen.
Edwards-Pillieten espezialitatea kirurgia izan zen. Lehiaketa gogorra izan arren, batez ere emakumea zenez, saritutako tesiak 1889an bere lehen aholkularitza gela sortzen lagundu zion, non hurrengo 50 urteetan lan egin zuen. 1892an ezkondu zen eta hiru seme-alaba izango zituen. Eskolako medikuntza ere irakatsi zuen, soldata baxua jaso zuen arren. Izan ere, bere garaiko emakume bakarra izan zen Medikuntzako irakaskuntza lanpostua Assistance Publique-k (Ospitale Publikoen Sistema) eskaini ziona.
40 urteetan Pitié-Salpêtrière Ospitaleko eta Bicêtre Ospitaleko Gizonezko eta Emakume Erizainen Prestakuntza Eskolan irakaslea izan zen.
1941ean hil zen, 82 urte zituela.

## Gizarte-aholkularitza

Edwards-Pilliet feminista tolesgabeak denbora luzea eman zuen erreforma soziala defendatzen, batez ere emakumeentzat eta haurrentzat. Bere adibideak 1901ean, Edwards-Pilliet-ek The Ligue des Mères de Famille sortu zuen, Gobernuz Kanpoko Erakundetako (GKE) lehenengoetariko bat, geroago Frantziako gizarte-erakunde asko garatu zutenetik. Emakumeen sufragioa defendatzen zuen Alderdi erradikaleko kidea ere izan zen. 1930ean, Parisko ataletako baten presidenteordea izan zen. Chevalier de la Légion d'honneur (Ohorezko Legioko Ordena Nazionala) ere bihurtu zen 1924an.

## Erreferentziak

* ↑ Barbizet. Blanche Edwards-Pilliet: Femme et médecin, 1858-1941. Cenomane.
* Datuak: Q15996424
# Blanche Feillet-Hennebutte

Blanche Feillet-Hennebutte (Paris, 1815eko azaroaren 5a - Miarritze, 1886ko irailaren 15a) margolaria, marrazkilaria eta litografoa zen.

## Biografia

Blanche Feillet Hélène Pernotinen eta Pierre Jacques Feillet artistaren alaba zen.
Haren ahizpa Hélène bezala, Blanchek marrazkia eta pintura ikasi zituen aitarekin eta Pernotin aitonarekin. Familia hainbat urtez bizi izan zen Madrilen, 1834an, behin betiko Baionan bizitzen jarri baino lehen.
1844an, Blanche Feillet Charles Henry Firmin Hennebutte editorearekin ezkondu zen. Blanchek eta haren ahizpa Hélènek Charles Hennebuttek argitaratutako hainbat gida turistikoren irudiak egin zituzten.
1857an, Baionako marrazketa- eta pintura-eskolako zuzendaria izan zen Blanche.

## Lanak

Blanche Feilletek 1841eko Aretoan Vue d’un moulin près de Saint-Jean-Pied-de-Port (Errota baten ikuspegia, Donibane Garazitik hurbil) erakutsi zuen, eta, 1848an, Naufrage dans les rochers de Biarritz près de Bayonne (Hondoratzea Miarritzeko haitzetan, Baionatik hurbil) eta Vue de l’entrée de la Barre de Bayonne (Baionako barraren sarreraren ikuspegia).
Haren lanaren zatirik handiena marrazkian eta litografian oinarritzen da: Euskal Herriko ikuspegi asko egin zituen, eta, litografiara transkribatuta, bere senarrak argitaratutako gida turistikoak ilustratzeko.
Blanche Feilleten eta haren ahizpa Hélèneren marrazki eta irudi asko Baionako mediatekan eta Euskal Museoan gordetzen dira.

## Erreferentziak

* ↑ «Hennebutte-Feillet, Blanche (1815-1886) - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-02-02).
* ↑ «Blanche Hennebutte-Feillet-ren biografia» feillet.bilketa.eus (Noiz kontsultatua: 2024-02-02).
* ↑ (Gaztelaniaz) lazpiazu. «Las hermanas FEILLET — Museo Zumalakarregi Museoa» www.zumalakarregimuseoa.eus (Noiz kontsultatua: 2024-02-02).
* ↑ (Frantsesez) «Biographie de Blanche Hennebutte-Feillet» feillet.bilketa.eus (Noiz kontsultatua: 2024-02-02).
* ↑ «Goienagusi: Las Hermanas Feillet pioneras de la pintura en la Euskal Herria por Mikel Alberdi» Goienagusi 2018-03-30 (Noiz kontsultatua: 2024-02-02).
* ↑ Feillet.bilketa.eus. .

## Bibliografia

* Gilbert Desport, Répertoire des peintres et sculpteurs du Pays basque, Miarritze, Atlantica, 2005.
* Henri Jeanpierre, «Un peintre romantique bayonnais, Hélène Feillet», Bulletin de la Société des Sciences, Lettres et Arts de Bayonne, 1964, 105. zk.,187-216 orr.

## Kanpo estekak

* Exposition virtuelle sur l'œuvre des deux sœurs
* Datuak: Q18507944
* Multimedia: Blanche Hennebutte-Feillet / Q18507944
# Bohemio

    Ez nahasi bohemiarrekin.
Bohemio XIX. mendean sortu eta modu axolagabean, pobre eta kezka ekonomikorik gabe bizitzea aldezten duen kultura-mugimendu baten partaidea da, erromantizismoaren aldean sortua. Izendapena mugimendu erromantikoak goraipatu zituen buhameengandik dator.

## Kanpo estekak

* Datuak: Q207175
# Boherbue

Boherbue edota Boherboy (irlanderaz An Bóthar Buí, Bide Horia esan nahi du) Irlandako hego-mendebaldeko Cork konderriaren ipar-mendebaldean dagoen udalerri txiki bat da. Tralee eta Mallow udalerriak elkarlotzen dituen R577 errepidean eta Duhallow baroierrian dago.
Boherbue GAA izeneko joko gaelikoetako taldea du.

## Kanpo estekak

* Datuak: Q3775940
# Bohermore

Bohermore, irlanderaz: An Bóthar Mór, Irlandako Galway hiriaren ekialdean dagoen auzo bat da.
Bertan, Bohermore hilerria dago.

## Kanpo estekak

* Datuak: Q25489
* Multimedia: Bohermore / Q25489
# Bohemiako oihana

Bohemiako oihana (txekieraz: Šumava; alemanez: Böhmerwald) erdialdeko Europako mendikatea da, Txekiako Hegoaldeko Bohemiatik Austria eta Bavariaraino hedatzen dena (non Bavariako oihana sortzen duen). Mendirik altuena 1.456 metroko Großer Arber da. 100 kilometroko luzera du.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q157290
* Multimedia: Šumava / Q157290
# Bohemiar

    Ez nahasi bohemiorekin.
Bohemiarrak (txekieraz: Češi, alemanez: Böhmen) mendebaldeko eslaviarren etnia bat dira, batez ere Txekiako Bohemia eskualdean edo antzinako Bohemiako Erresuma bizi direnak.
Euskaraz eta beste inguruko hizkuntza askoz, XX. mendearen hasiera arte hitza txekiarren baliokidea izan zen.

## Erreferentziak

* ↑ Elhuyar Hiztegia edo Azurmendi Otaegi, Joxe. Historia, arraza, nazioa. Elkarlanean, S.L..
* ↑ "Bohemian", Oxford Dictionaries online, Oxford University Press, Retrieved on: 2011-09-14

## Kanpo estekak

* Datuak: Q968848
* Multimedia: People of Bohemia / Q968848
# Bohemian Rhapsody

Bohemian Rhapsody (euskaraz "Bohemiar Rapsodia") Queen rock talde ingelesaren abestia da. Freddie Mercuryk idatzi zuen 1975eko A Night at the Opera albumerako. Bohemian Rhapsody-k ezohiko egitura du, rapsodia klasikoarekin antzekotasun gehiago ditu pop musikarekin baino.
Abestiak sei atal ditu: a capellako sarrera bat, balada bat, gitarra solo bat, opera segmentu bat, rock sekzio bat eta sarrerako baladaren tempoari eta tonalitateari berriro ekiten dion koda bat. Abesti honen gitarra soloa garai guztietako hogeigarren onena izan da kontsideratua Erresuma Batuan.
Single gisa salgai jarri zenean, «Bohemian Rhapsody» arrakasta komertzial bihurtu zen, bederatzi astez zerrenda britainiarren gailurrean egon zena. 1991n, Freddie Mercury hil ondoren, berriro lortu zuen postua. Guztira, 2.176.000 salmenta izan zituen, eta Erresuma Batuan garai guztietako hirugarren single salduena izan zen.

## Kanpo estekak

* Queen taldearen Bohemian Rhapsody abestiaren bideoklipa entzungai eta ikusgai (Ingelesez)
* Datuak: Q187745
# Bohemian Rhapsody (filma)

Bohemian Rhapsody (euskaraz Bohemiar Rapsodia) 2018ko Bryan Singer estatubatuar zinema zuzendariak zuzendutako biografia film bat da. Queen ingeles rock musika taldeko Freddy Mercury buru eta abeslariaren bizitzan oinarritua dago eta taldearen Bohemian Rhapsody abesti ezagunaren izenburutik izen hartzen du. Rami Malek, Gwilym Lee, Ben Hardy, Joseph Mazzello, Aidan Gillen, Tom Hollander, Allen Leech eta Mike Myers aktoreek antzeztu zuten.
Oscarretan, bost izendapen lortu zituen, eta hauetatik lau sari eskuratu zituen, nabarmenki Gizonezko aktore onenaren Oscar Saria (Rami Malek).

## Argumentua

Oharra: Atal honek istorio osoa edo amaiera argitzen du.
Queen britainiar rock musika mitikoaren buru eta abeslari nagusia izan zen Freddy Mercuryren (Rami Malek) bizitza azaltzen da, bai eta bere taldekide Brian May (Gwilym Lee), Roger Taylor (Ben Hardy) eta John Deaconekin (Joseph Mazzello) zuen harremana ere.

## Aktoreak

* Rami Malek: Freddie Mercury, Queen taldeko burua eta abeslari nagusia
** Adam Rauf: Freddie Mercury gaztea
* Lucy Boynton: Mary Austin, Mercuryren neskalaguna
* Gwilym Lee: Brian May, Queen taldeko gitarra
* Ben Hardy: Roger Taylor, Queen taldeko bateriajolea
* Joseph Mazzello: John Deacon, Queen taldeko baxujolea
* Aidan Gillen: John Reid, Queen taldearen bigarren managerra
* Tom Hollander: Jim Beach, Queen taldearen hirugarren managerra
* Allen Leech: Paul Prenter, Mercuryren manager pertsonala
* Mike Myers: Ray Foster, EMI disketxeko exekutiboa
* Aaron McCusker: Jim Hutton, Mercuryren mutilaguna
* Dermot Murphy: Bob Geldof
* Meneka Das: Jer Bulsara, Mercuryren ama
* Ace Bhatti: Bomi Bulsara, Mercuryren aita
* Dickie Beau: Kenny Everett
* Neil Fox-Roberts: Austin jauna, Maryren aita
* Philip Andrew: Reinhold Mack
* Matthew Houston: Larry Mullen Jr., U2 taldeko bateriajolea
* Michelle Duncan: Shelley Stern

## Ikus gainera

* Queen

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q27894574
* Multimedia: Bohemian Rhapsody (film) / Q27894574
# Bohemiako kristal

Bohemiako kristala Bohemia eta Silesia eskualdeetan egindako beira da. Bohemiako kristala XIII. mendearen amaieran hasi ziren egiten, baina ez zuen oihartzun handirik lortu XVI. mendearen amaierara arte. Hurrengo bi mendeetan, Bohemiak Europan erabateko nagusitasuna izan zuen mota horretako industrietan. Barroko aroko (1685etik 1750era) ebaketa eta grabatuak bereziki nabarmenak dira. XVII. mendearen hasieran, Caspar Lehmann harribitxi moztaileak, Pragan Rodolfo II.a enperadorearen babesa zuenak, kobrea eta brontzea beirarekin nahasten dituen beiratze eta grabaketa tipikoaren teknika sortu zuen, gaur egun tiefsctt ("ebaki sakona") bezala ezagutzen dena.

## Ezaugarriak

Kristal honen espezialitatea beiraren erabateko gardentasuna da, harri-kristala imitatuz, eta hutsunean edo erliebean piezarik onenei aplikatzen zaien grabatu edo tailatu sakon eta perfektua. XVII. mendearen amaieran, Bohemiak bere estilo berezia alde batera utzi eta Veneziako beiren kolorea hartu zuen. Bere produkziorik nabarmenenak kopa dotoreak izan ziren, aldeetan grabatu eta ebakiak, baina gehigarri fantastikorik gabe eta veneziarren arintasunik gabe.
Beiren hasierako kolorazioan erabilitako koloreak urdin turkesa, horia eta arrosa ziren (arrosa ez zuten 1840. urtera arte ekoiztu). XIX. mendearen erdialdean izugarrizko arrakasta emango zion opalinarekin lan egiteari ekin zioten. Europako beira-industriaren aurkari asko Bohemiako kristalaren isla opalino biziak kopiatzen saiatu ziren arrakastarik gabe.

## Erreferentziak

* ↑ "Bohemian Glass", Sylva Petrová, Jean-Luc Olivié, 1990, Flammarion, ISBN 2-08-013502-3
* ↑ (Ingelesez) Geary, Theresa Flores. (2008). The Illustrated Bead Bible: Terms, Tips & Techniques. New York: Sterling Publishing, 106 or. ISBN 978-1-4027-2353-7..

## Kanpo estekak

* Datuak: Q2583393
* Multimedia: Bohemian glass / Q2583393
# Brydekirk

Brydekirk, Eskoziako gaeleraz: Eaglais Bhride, Eskoziako herri bat da, Dumfries eta Galloway eremu administratiboan.

## Kanpo estekak

* Datuak: Q4980755
* Multimedia: Brydekirk / Q4980755
# Bryggen

Bryggen$^1$ UNESCOren gizateriaren ondarea :
| Auzoa eta kaia. ||
| Mota | Kulturala |
| Irizpideak | iii |
| Erreferentzia | 59 |
| Kokalekua | Norvegia |
| Eskualdea$^2$ | Europa / Ipar Amerika |
| Izen ematea | 1979 (III. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Bryggen (norvegieraz kaia) Norvegiako Bergen hiriko ipar-mendebaldean dagoen antzinako auzo bat da. Bigarren Mundu Gerra garaia arte auzoak Tyskebryggen (alemaniar kaia) izena zeraman.

## Historia

Bryggen auzoa hiri honetako Hansa Ligako merkatarien bizilekua zen, hauek bertan 1360. urtetik aurrera kokatu zirelarik. Historian zehar, Bryggen auzoa egurrezko eraikinez osatua zegoenez hainbat sute jasan ditu; gaur egun, eraikinen laurden bat edo, 1702ko sutearen ondoren eraikitakoak dira; gainerantzekoak gaur egungo datatik hurbil eraikitakoak direlarik. XV. mendean eraikitako harrizko sotoak ere badaude. 1955eko sutearen ondoren, erretako gunean museoa eta antzinako erako egurrezko hainbat etxe eraiki dira; oso eztabaidatua izan den adreiluzko hotel bat ere eraikia izan zen.
Mariakirken eliza Bergen hiriko eraikinik zaharrena da, bere zatietako batzik 1130. urte inguruan eraikiak izan zirelarik. 1408tik 1766ra Hansa Ligako merkatarien eliza izan zen.
Gaur egun Bryggen auzoa nagusiki turismo gunea da, bertan jatetxe eta mota ezberdinetako denda ugari daudelarik. Denbora eta higaduraren ondorioz, 2008. urtetik aurrera egurrezko etxeen zaharberritzea burutzen ari da, honela euren egituren hondatzea ekiditzeko asmoz. .
1979an Bryggen auzoa Gizateriaren Ondare izendatua izan zen.

## Kanpo estekak

* Bryggen auzoari buruzko webgunea (Norvegieraz [bokmål]) (Ingelesez) (Alemanez)
* Datuak: Q153430
* Multimedia: Bryggen, Bergen / Q153430
# Bryn (Neath Port Talbot)

Bryn, ingelesez: Hill, Galesko hegoaldeko udalerri bat da, Neath Port Talbot konderrian. Cwmafan eta Maesteg udalerrien arteko muinoetan dago.
2001eko erroldaren arabera 913 biztanle zituen.

## Kanpo estekak

* Datuak: Q4980820
* Multimedia: Bryn, Neath Port Talbot / Q4980820
# Brymbo

Brymbo, Galesko iparraldeko komunitate bat da, Wrexham konderrian dagoena. Wrexham hiriaren mendebaldeko eremu muinotsu batean dago.
2011ko erroldaren arabera 4.836 biztanle zituen.

## Kanpo estekak

* Datuak: Q4980803
* Multimedia: Brymbo / Q4980803
# Bryn-crug

Bryn-crug Galesko Gwynedd eskualdeko udalerria da. Tywyn udalerritik ipar-ekialdera dago, A493 eta B4405 errepideen arteko bidegurutzean.

## Kanpo estekak

* Datuak: Q3402457
* Multimedia: Bryncrug / Q3402457
# Bryn (Llanelli)

Bryn, Galesko udalerri bat da, Carmarthenshire konderrian. Llanelli udalerriaren ekialdean eta Llanelli Rural komunitatearen barnean dago.

## Kanpo estekak

* Datuak: Q4980821
* Multimedia: Bryn, Carmarthenshire / Q4980821
# Bryn Athyn (Pennsylvania)

Bryn Athyn Pennsylvaniako borough bat da. Montgomery konderrian kokatua dago. 2010ean 1.375 biztanle zituen, 5,00 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q1131796
* Multimedia: Bryn Athyn, Pennsylvania / Q1131796
# Brother Jonathan

Brother Jonathan edo Jonathan anaia Ingalaterra Berriko nazio pertsonifikazioa da. Baita ere Ameriketako Estatu Batuetako sinbolo gisa erabilia izan da.

## Esanahia

Brother Jonathan kapitalismoaren alegoria izan daiteke. 1780. hamarkadan sortua, garaiko egunkari eta aldizkarietan agertzen zen. Pertsonaiaren parodia eta txantxa ugari egin dira. Modu batez gero sortuko zen Osaba Sam ekartzen digu burura.
Yaleko Unibertsitatearen Trumbull Collegek ematen dituen diplometan esaldi hau agertzen da: "Brother Jonathani galdetu behar diogu".

## Erreferentziak

* ↑ https://www.atlasobscura.com/articles/brother-jonathan-uncle-sam

## Kanpo estekak

* Datuak: Q1797029
* Multimedia: Brother Jonathan / Q1797029
# Brot-Plamboz

Brot-Plamboz Suitzako udalerria da. Neuchâtel kantonamenduan dago, Neuchâtel kantonamendua barrutian. 2014an 270 biztanle zituen 16,1 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70519
* Multimedia: Brot-Plamboz / Q70519
# Brother Bear

Brother Bear (eusk: “Hartz anaia”) Aaron Blaisek eta Robert Walkerrek zuzendutako animaziozko filma da eta 2003ko azaroaren 1ean lehen aldiz eman zen. Lehenengo filma estreinatu ondoren, “Brother Bear 2” filmatu zen.

## Argumentua

Oharra: Atal honek istorio osoa edo amaiera argitzen du.
Filmaren istorioa Ipar Amerikako historiaurrearen amaieran kokatuta dago. Kenai heldua bihurtzear dago eta bere tribuan totem bat jasotzeko tradizioa dago (egurrez zizelkatutako animalia baten irudia) adin nagusitasunera heltzean, etorkizunerako Izpiritu Handiei buruzko gida bat baita. Hala eta guztiz ere, Kenai oso huts eginda geratzen da hartz bat jasotzen duenean, maitasunaren irudia baita. Ondoren, hartz batek tribuaren arrain-saskia lapurtzen du Kenai zuhaitzera ondo lotuta ez usteagatik, bera, Kenai arrain-saskia lapurtu duen hartzaren bila joatea erabakitzen du. Zorigaitzak saihestu nahian, Denahi eta Sitka, Kenaien anaiak, bere atzetik joaten dira, baina zoritxarrez, Sitka hartzaren kontra borrokatzen zegoela hiltzen da. Kenai amorruz beteta hartzaren bila abiatzen da.
Kenai hartza aurkitzen duenean beraren kontra borrokatzen hasten da eta hartza hil egiten du. Orduan, Izpiritu Handiek, Kenai hartz bat bihurtzen dute zigor eta ikasbide moduan, beharrezkoa ez zen heriotza baten arduraduna izateagatik. Momentu horretan, Denahi heltzen da eta hartza bere beste anaia hil duela pentsatzen du, beraz hartzaren atzetik hasten da mendekuaren bila. Tanana, tribuaren xamana, Kenaira zuzentzen da, jadanik hartza bihurtuta eta bere giza-gorputza nola berreskuratu dezake azaltzen dio. Kenai “argiak lurra ukitzen duten lekura” joan behar da, hartza hil zuen mendi tontorrera hain zuzen ere, eta Izpiritu Handiei bere gizaki forma bueltatzea eskatu. Bilaketan, Koda izeneko hartz txiki zurtz batekin topo egiten du, eta abentura aurrera joan ahala bi altze oso xelebreak ezagutzeaz aparte, Kenai bere totemaren benetako esanahia ikasten du.

## Kanpo estekak

* Datuak: Q215365
# Brot und Spiele

Brot und Spiele (Panem et circenses, Ogia eta zirkua, alemanez), Alemaniako erromatar jaialdirik handienaren izena da. Urtero, Alemaniako hiririk zaharrena den Treverisen ospatzen da (erromatarrek Augusta Treverorum deitua). Anfiteatroan, ikuskizun bat dago (antzerkia gladiadore borrokekin), eta terma inperialetan, erromatarren eguneroko bizitza aurkezten da (bizitza zibila zein militarra).
2006an, jaialdia, Deutschland-Land der Ideen ("Alemania, ideia herrialdea") leihaketaren garaile bat izan zen. 2007an, jaialdiak abuztuko 10etik 12rarte iraun zuen, eta Konstantino I.a Handia enperadorea gai garrantzitsu bat zen, bisitari kopurua errekor berri bat zen: 23.500. 2008an, jaialdia abuztuko 15etik 17rarte iraun zuen.

## Kanpo estekak

* (Ingelesez)(Alemanez)Webgune ofiziala
* Datuak: Q555158
* Multimedia: Brot und Spiele / Q555158
# Brother Isle

Brother Isle (antzinako eskandinavieraz: Breiðare øy) Eskoziako Shetland uhartediko uharte bat da.

## Kanpo estekak

* Datuak: Q2731458
* Multimedia: Brother Isle / Q2731458
# Brotas de Macaúbas

Brotas de Macaúbas Brasilgo udalerri bat da, Bahiako estatuan kokatua. 11.765 biztanle ditu 2.370,492 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1762399
* Multimedia: Brotas de Macaúbas / Q1762399
# Brotas (São Paulo)

Brotas Brasilgo udalerri bat da, São Pauloko estatuan kokatua. 23.898 biztanle ditu 1.101,374 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1648408
* Multimedia: Brotas (São Paulo) / Q1648408
# Brosso

Brosso Italiako udalerri bat da. Turingo Hiri Metropolitanoan kokatuta dago, Piemonte eskualdean. 391 biztanle ditu, 11,14 kilometro koadroko azaleran banatuta.

## Mugakideak

Brossok honako udalerri hauekin egiten du muga:
Borgofranco d'Ivrea Lessolo Quassolo Tavagnasco Traversella Valchiusa $^{(en)}$

## Kanpo estekak

* Datuak: Q9084
* Multimedia: Brosso / Q9084
# Brother Industries

Brother Industries (ブラザー工業株式会社 Burazā Kōgyō Kabushiki-gaisha) hainbat produktu ekoizten dituen japoniar enpresa dibertsifikatua da, hala nola josteko makinak, makina-erreminta, etiketa-inprimagailuak, idazmakinak, fax- makinak, inprimagailu sinpleak eta funtzio anitzekoak, ordenagailuari lotutako beste produktu elektronikoen artean.

## Historia

Brother 1908an sortu zen, eta 1954an Brother International Corporation ezarriu zen Estatu Batuetan konpainiaren atzerriko lehen filiala izanik. Gaur egun, bere produktuak marka propioarekin banatzen ditu eta beste enpresa batzuekin OEM hitzarmenen arabera ere banatzen ditu.

## Erreferentziak

* ↑ Brother, en la web ConsejosImpresoras.es, consultada el 07/10/2019.

## Kanpo estekak

* Anaiaren webgunea
* Anaia Latinoamerika
* Datuak: Q990804
* Multimedia: Brother Industries / Q990804
# Bolivarita

Bolivarita fosfato motako minerala da.

## Ezaugarriak

Bolivarita fosfato mineralaren formula kimikoa hau da: ${\ce {Al2(PO4)(OH)3 * 4-5H2O}}$. amorphous*]]ren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Bolivarite: Mineral information, data and localities.» www.mindat.org (Noiz kontsultatua: 12-05-2019).
# Bolivar Peninsula (Texas)

Bolivar Peninsula Ameriketako Estatu Batuetako erroldak esleitutako leku bat da. Galveston konderrian dago, Texas estatuan. 2.769 biztanle ditu, 124,708336 kilometro koadroko azaleran banatuta.

## Ikus, gainera

* Galveston konderria

## Kanpo estekak

* Datuak: Q981461
* Multimedia: Bolivar Peninsula, Texas / Q981461
# Bolivia (Ipar Carolina)

Bolivia Ipar Carolinako herri bat da. Brunswick konderrian kokatua dago. 2010ean 143 biztanle zituen, 1,65 kilometro koadrotan banatuta.

## Ikus, gainera

* Brunswick konderria

## Kanpo estekak

* Datuak: Q891370
# Bolivia eta Txilen arteko itsas negoziazioari buruzko eztabaida

Bolivia eta Txilen arteko itsas negoziazioari buruzko eztabaida Boliviako Estatu Plurinazionalak Txileko Errepublikari planteatutako eskaria izan zen, Ozeano Bareari irtenbide subiranoa emateko negoziazioari buruzkoa.
Nazioarteko Justizia Gorteak 2018ko urriaren 1ean jakinarazi zuen Bolivia eta Txile arteko itsas eztabaidari buruzko epaia. Epaia irakurtzean, Nazioarteko Justizia Gorteak gaitzetsi egin zuen, aldeko 12 boto eta aurkako 3 emanda, Boliviak aurkeztutako hamaika argudioak, eta epai bat eman zuen, «apelaezina eta nahitaezkoa», eta adierazi zuen Gorteak «ezin duela ondorioztatu Txilek Boliviarako Ozeano Bareko sarbide osoa negoziatzeko betebeharra duenik».

## Erreferentziak

* ↑ «Minuto a minuto: Felipe Bulnes entregará el jueves la memoria boliviana a Bachelet» latercera.com 15 de abril de 2014.
* ↑ El fallo de La Haya por la demanda marítima se conocerá el 1 de octubre. .
* ↑ Obligation to Negotiate Access to the Pacific Ocean (Bolivia v. Chile). 1 de octubre de 2018, 1-6 or..
* ↑ La Haya desestima demanda de Bolivia y dice que Chile no está obligado a negociar el acceso al mar. CNN Español.

## Kanpo loturak

* Datuak: Q16491432
* Multimedia: Obligation to Negotiate Access to the Pacific Ocean (Bolivia v. Chile) Case / Q16491432
# Bolivar fuerte

Bolivar fuertea (gaztelaniaz: Bolivar fuerte), Venezuelako Bolibartar Errepublikan zirkulazioan dagoen dibisa da. Bere ISO 4217 kodea VEF da eta bere sinboloa Bs.. Bolivar fuerte banako baten ehunena zentimo deitzen da eta bolibar fuerte bakoitza 100 zentimoz osatuta dago. Simón Bolívar politikari, militar eta Latinoamerikako herrialdeen independentziaren bultzatzaile nagusiaren omenez izendatua izan zen. Bolivar fuerte hitzek, bolivar indartsu esan nahi dute gaztelaniaz.

## Kanpo estekak

* (Gaztelaniaz) Venezuelako Banku Zentralaren webgunea.
* Datuak: Q114000593
* ↑ (Ingelesez) XE - The World's Trusted Currency Authority. (Noiz kontsultatua: 2017-07-09).
* ↑ (Gaztelaniaz) Banco Central de Venezuela. (Noiz kontsultatua: 2017-07-09).
* ↑ (Ingelesez) Coins of CIS and Baltic countries. (Noiz kontsultatua: 2017-07-09).